ఇసాక్ అసిమోవ్ రచించిన నవలల ఆధారంగా తెరకెక్కించబడింది
జీవులు ఏవీ లేవు...
నీరు కూడా పెద్దగా లేదు.
ద్వితీయ ఫౌండేషన్ ని ఇక్కడ నిర్మించడం అంటే వింతే.
అది నిజమే.
నాలుగు నిమిషాల్లో గ్రహంపైకి దిగుతాం.
అంటే, మనం ఇంకా మాట్లాడుకోని వాటి గురించి
మాట్లాడటానికి మనకి నాలుగు నిమిషాల సమయం ఉందని అంటున్నావా?
సీట్ బెల్ట్ పెట్టుకోండి. దిగేటప్పుడు కుదుపులు తప్పవు.
శాల్వార్.
నువ్వు నాకు ఇప్పటికే చాలాసార్లు చెప్పావు.
నీకు వచ్చిన ప్రతి పీడకల నిజమైంది.
అలా అని ఇది కూడా నిజమవుతుందని కాదులే. దీన్ని మనం మార్చగలమని నేను నమ్మాలి.
కానీ నీకలా లేదు.
మార్చగలవన్న నమ్మకం నీకు లేదు.
నూట యాభై ఏళ్ల తర్వాత, మానవజాతిని పరిరక్షించాలని జరిగే యుద్ధంలో నేను చనిపోతాను.
- ముసలిదాన్ని అయి మంచం మీద పడి చావడం కన్నా అదే మేలు. - నువ్వు అలా తోసిపుచ్చేస్తే ఎలా
అంటే, నేనెలాగూ ఇప్పుడల్లా చావననే అర్థం కదా?
- నాకు ఇప్పుడు యమ జోష్ గా ఉంది. - నువ్వు క్రయోపాడ్ ఎక్కు.
ఇప్పుడే ఎక్కేసి టర్మినస్ కి వెళ్లిపో.
ఈ మలుపు దగ్గర కాకపోయినా, తర్వాతి మలుపులో యుద్ధంలో పాల్గొనాల్సిందే కదా.
ఎంతైనా, యుద్ధం తప్పదు. అది ఎలాగైనా జరగవచ్చు.
హెచ్చరిక, గ్రహం ఉపరితలం పలచగా ఉంది.
దిగే నేలలో పట్టు లేదు.
మాకు మరో మార్గం లేదు, బెగ్గర్.
- నువ్వు నడుపుతున్నావా? - హా, నా కంట్రోల్ లోనే ఉంది. మీరు గట్టిగా పట్టుకోండి.
నేను దింపుతాను.
ఇది ఇగ్నిసా?
నిర్మానుష్యమైన గనులున్నాయే?
ఇది ఇగ్నిస్ కాదు.
మరి ఏంటి?
ఊనాస్ వరల్డ్, ఒకప్పుడు సామ్రాజ్యం వాళ్ల గనులు ఇవి,
గనులన్నీ 3,000 ఏళ్ల క్రితం అయిపోయాయి, అప్పట్నుంచీ ఇది ఇలా ఉంది.
ప్రస్తుతం ఈ గ్రహం నిర్మానుష్యంగా ఉంది.
హారి, ద్వితీయ ఫౌండేషన్ కి ఇగ్నిస్ చాలా ముఖ్యమని నువ్వు కూడా ఒప్పుకున్నావు కదా.
ఒప్పుకున్నా. ఇది కూడా ముఖ్యమైనదే.
ఎప్పట్నుంచీ?
రేడియంట్ కి ఇది కావాలి, అప్పట్నుంచీ.
గణితం ఎలా పని చేస్తుందో నాకు తెలుసు.
అది నిర్దిష్టంగా సమాధానాలను ఇవ్వదు.
ఇప్పుడు ఇస్తోంది.
ఇక్కడి నుండి 500 మీటర్ల దూరంలో, ఆ పర్వతాలలో ఒక చోటు ఉంది,
అక్కడికి వెళ్ళమని అది నన్ను కోరింది.
హారి, రేడియంట్ మోడల్ అనుకూలంగా మారగలదు, కానీ దానికి వివేకం లేదు.
నీకు అక్కడికి వెళ్లాలనుంటే, ఒక్కడివే వెళ్లి చావవచ్చు కదా
నేను ప్రొజెక్షన్ ని, గాల్, దగ్గర్లో ఏ నెట్వర్క్ ఉంటే, దానిపై ఆధారపడుంటాను.
నన్ను నేను రేడియంట్ లోకి బదిలీ చేసుకోగలను,
కానీ మీలో ఒకరు అక్కడి దాకా నన్ను తీసుకెళ్లాలి.
నేను ధృవీకరించలేనిదాని విషయంలో నిన్ను ఎలా నమ్మను!
ఈ పని అయ్యే దాకా, నేను బెగ్గర్ ని నా గుప్పెట్లోనే ఉంచుకుంటాను.
అతనితో వెళ్లు, గాల్.
లేదు. చంకలో పిల్లిని పెట్టుకొని తిరిగినట్టు నేను నిన్ను పట్టుకొని తిరగాలా
- ఆ పని నేను చేయను, హారి. ఇది... - హేయ్!
వెళ్లు, గాల్!
అతడిని తీసుకెళ్లు, అలా అయితేనే మనం ఇక్కడి నుండి వెళ్లగలం.
వాటిని "పరిశ్రమ స్థూపాలు" అని అంటారు.
వాటిని దగ్గరి నుండి చూసే అరుదైన భాగ్యం మనకి లభించనుంది.
- మేము లేనప్పుడు జాగ్రత్త. - ఎందుకు? ఈ గ్రహం నిర్మానుష్యంగానే ఉందిగా.
దానర్థం మనం ఒంటరిగా ఉన్నామని కాదు కదా.
వార్డెన్ అలా దహించుకుపోవడం ఊహించడానికి కష్టంగా ఉంది.
- అది చాలా దారుణం. - ఏమైనా లోపం జరిగిందేమో.
ఎంతైనా వాల్ట్ కూడా ఒక పరికరమే కదా.
కాదు.
వాల్ట్ అంటే ఒక వ్యక్తి, హారి సెల్డన్ కి నిలువెత్తు రూపం అది.
మీరు ఇక్కడ చేసే పనులు ఆయనకి నచ్చవని మీకు చెప్పాను కదా.
ఇది దైవం విధించిన శిక్ష అంటావా, క్లెరిక్?
దైవం విధించింది అయినా కాకపోయినా, ఇది శిక్షే కదా.
ఏదేమైనా,
ఏడుస్తూ, భయపడుతూ గడిపేంత సమయం మనకి లేదు.
సెల్డన్ గణితం, నిర్దిష్టంగా హోబర్ మాలో అనే పేరు ఎలా చెప్పగలిగింది,
అతడిని వెతికి పట్టుకోవడం ఒక ఎత్తైతే, అసలు అతను ఇప్పటికి పుట్టి ఉన్నాడో లేదో కూడా తెలీదు.
వాల్ట్ అభ్యర్థిస్తోందో, లేదో మనకి ఖచ్చితంగా తెలీదు కదా.
- అది హెచ్చరిక కూడా కావచ్చు. - అవును.
ఆ చెత్తగాడిని మనం వాల్ట్ దరిదాపుల్లోకి కూడా
- తీసుకెళ్లకూడదు. - కామెడీ చేయవద్దు.
మనం హోబర్ మాలో ఆచూకీని తప్పక కనిపెట్టాలి.
అతడిని వాల్ట్ దగ్గరికి తీసుకెళ్లాలి కూడా.
సైకో హిస్టరీలో ఒక్క మార్గమే ఉండదు కదా, పోలీ.
ఒక్క మార్గమే ఉండదు, కానీ ఒక్కోసారి అది కాస్త ప్రమాదమైన చేయాల్సిందే,
లేదంటే దానికన్నా భయంకరమైన పరిస్థితులు ఎదురుకావచ్చు.
అందుకే మనం దాన్ని విపత్తు అని అంటున్నాం.
తొలి విపత్తులో విజయం సాధించాలంటే దానికి తగ్గ చర్య అవసరమవుతుందని సెల్డన్ కి తెలుసు.
అప్పుడు మనం తీసుకున్న చర్య ఏంటంటే, ఒక వ్యక్తిని సారథిగా ఎంచుకోవడం.
శాల్వార్ హార్డిన్.
కానీ ఆ సమయంలో శాల్వార్ హార్డిన్ అనే పేరును హారి సెల్డన్ కనుక ప్రస్తావించి ఉంటే,
నువ్వు చెప్పేది అర్థవంతంగా ఉండేది.
పోలీ?
లేదు.
అయితే, మన కొత్త చర్య హోబర్ మాలోని కనిపెట్టడమని అంటావా?
చూడు, నాకు కారణమేంటో తెలీదు.
కానీ, సెల్డన్ ప్లాన్స్ విషయంలో మన దగ్గర ఆ పేరు తప్ప ఇంకోటేదీ లేదు.
నువ్వు అసలు ఇలాంటివి నమ్మవు కదా.
నేను సైకో హిస్టరీని నమ్ముతా.
సామ్రాజ్యం కుప్పకూలనుందని నమ్ముతా.
తెలివిగా పని చేసి, ఆ పని సఫలమయ్యేలా చూడటం మన బాధ్యతే.
సెల్డన్ మనకి అందించిన వాటిని ఉపయోగించి
ఆ భయంకరమైన మార్గం గుండా
ఆ సన్నాసి హోబర్ మాలోతో కలిసి ప్రయాణించాలి, లేదంటే మనుషులందరూ
చాలా కాలంపాటు ఆటవిక పశువులు అయిపోతారు.
సరే.
హోబర్ మాలో?
ఆ పేరు వినడం ఇదే తొలిసారి. అది అస్సలు ఒక వ్యక్తి పేరే అంటావా?
నన్ను అడిగితే, మాలో ఒక ప్రాంతం కావచ్చు, లేదా పిచ్చిపట్టిన వ్యక్తి కావచ్చు.
నాకు తెలిసి, అతను పిచ్చోడే అనుకుంటా.
మత గురువు అవ్వాలని శిక్షణ పొందాడు,
కానీ అతడిని హ్యాండిల్ చేయడం మతపెద్దల వల్ల కాదు.
దానికి బదులుగా, నా తోటి మత ప్రచారకులకు అతను తెగులులా తగులుకున్నాడు,
మతపరమైన వస్తువులను, నకిలీ చారిత్రాత్మక వస్తువులను అమ్మేవాడు.
ఫౌండేషన్ అతని వాణిజ్య లైసెన్సును రద్దు చేసే ముందు
సెల్డన్ చేతి వేలి ఎముకలని చెప్పి 38 చేతి వేలి ఎముకలను అమ్మాడు.
అలాంటి వాడి కోసం ప్రాఫెట్ ఎందుకు అడిగాడంటావు?
సెల్డన్ కి మంచి జోకులంటే ఇష్టం.
అతను కూడా మనిషే కదా?
ప్రాఫెట్ అనే తోకను, మనమే ఆయనకి తగిలించాం.
- మరి మన పయనం ఎటు? - నా ఇన్ఫార్మర్ల ప్రకారం కొరెల్ గ్రహానికి.
వసేలియన్ రిఫ్టులో ఉండే గ్రహమే కదా అది?
వర్తకులని అసలు అక్కడికి రానివ్వరు కదా.
అతను నిషేధాన్ని సవాలుగా స్వీకరించే రకం.
నిషేధం అనే పదం వింటే, హోబర్ కి ఊపు వస్తుంది.
ఏంటి అవి?
గనులను తవ్వే, కృతిమ మేధస్సు గల యంత్రాలు.
గ్రహంలోని పల్లాడియమ్ ని పీల్చి పిప్పి చేశాయి.
ఆ తర్వాత, గ్రహంలో విలువైనది ఏదీ లేనప్పుడు,
జనంపై విరుచుకుపడ్డాయి.
మహారాజులు హృదయం లేని వాళ్లు, వాళ్ల ప్రపంచాలను నాశనం చేయడమే వాళ్లకి తెలుసు.
ఇవన్నీ నీకెలా తెలుసు?
అసలు ఎందుకు తెలుసుకున్నావు ఇవన్నీ?
దాన్నే సైకో హిస్టరీ అంటారు గాల్.
హారి, నేను నీకు సాయపడగలను. కానీ నువ్వు నాకు మొత్తం విషయం చెప్పాలి.
ఈ సమస్త విశ్వంలో, రేడియంట్ ని చదవగలిగింది, నువ్వు కాక నేనొక్క దాన్నే.
అవును, కానీ నువ్వు చక్కగా ఉండవు.
ఎంత సేపూ ఇలాగే కొట్టుకుంటూ ఉంటాం మనం.
మనం రేడియంట్ అభ్యర్థన మేరకు ఇక్కడికి వచ్చాం.
నీకు కావాల్సింది అడ్డుకొనే పిచ్చి పనేమీ కాదు ఇది.
నాకు కావాల్సింది ఏంటో తెలుసా? నీ చెంప చెళ్ళుమనిపించడం.
అది ఇదివరకే ప్రయత్నించి చూశావు కదా.
నేను శాల్వార్ గురించి మాట్లాడుతున్నా.
నువ్వు తనకి ఆశ కలిగిస్తున్నావు.
అది తప్పు.
నువ్వు చూసిన భవిష్యత్తును మార్చడం కుదరకపోవచ్చు.
"ఇగ్నిస్" అని నేను చెప్పగానే నువ్వు సంబరపడ్డావు, తగిన పని చేద్దామనుకున్నావు.
ఇప్పుడు అదే నేను చేస్తుంటే, తప్పైపోయిందా?
మనిద్దరి చర్యలకి ఒక తేడా ఉంది, అది ఈపాటికే నువ్వు గ్రహించి ఉండాల్సింది.
భవిష్యత్తులో జరగబోయే పెద్ద సంఘటనలు సరిచేయడానికి నా ప్లాన్స్ ఇప్పుడు చిన్న చిన్న మార్పులు చేస్తాయి.
కానీ నువ్వు భవిష్యత్తులో జరగబోయే ఒక చిన్న ఘటనకు మాత్రమే అతుక్కుపోయి ఉన్నావు,
ఒక మనిషి మరణానికి అన్నమాట,
దాన్ని నివారించడానికి, ఇప్పుడు చాలా పెద్ద మార్పులని సృష్టించాలనుకుంటున్నావు.
- శాల్వార్ వల్లే తొలి విపత్తు నుండి బయటపడగలిగాం. - తనకి సాయం అందింది.
ప్రతి చారిత్రక పరిస్థితి కూడా తనకి అనుకూలంగానే ఉండింది.
తను కాకపోతే, ఇంకెవరైనా సరి చేసి ఉండేవారు.
పరిస్థితులా?
టర్మినస్ లో నువ్వు సైకోహిస్టోరియన్లను పెట్టలేదే
- తన సామర్థ్యం వల్లే కాకపోతే... - టర్మినస్ లో ఒక సైకోహిస్టోరియన్ ని
పెడదామనే నేను భావించాను.
అవును కదా?
అనుకున్న విధంగా జరిగి ఉంటే,
నీ కూతురికి నా వాల్ట్ గురించి మొత్తం వివరించి ఉండేదానివి.
నువ్వు పెద్ద పిస్తావని ఫీల్ అయిపోతున్నట్టున్నావుగా.
గాల్, నా ప్లాన్ అదే.
కానీ తగినంత పరిమాణంలో ఉంటే, నేను పిస్తాని కానే కాదు.
ఇది మనిద్దరికి మాత్రమే పరిమితం కాదు.
- ఏంటి? - ఇందాక అన్నావు కదా,
రేడియంట్ ని చదవగిలిగింది నేను కాక నువ్వొక దానివే అని.
అది నిజం కాదు.
నాకు యానా అనే జీవిత భాగస్వామి ఉండేది.
సైకో హిస్టరీ నిర్మాణంలో తను నాకు సాయపడింది.
అది మా ఇద్దరి ఏకైక సంతానం అని చెప్పవచ్చు.
అంటే, సఫలమైంది అనుకో.
అప్పుడే మొత్తం తాగేయకు.
ఇంకా మనం చాలా దూరం వెళ్లాలి.
నువ్వు 500 మీటర్లే అన్నావు కదా,
అది హారిజాంటల్ దూరం.
హారి, మన కష్టానికి తగ్గ ప్రతిఫలం దక్కాలి, లేదంటే అయిపోతావు.
మంచి ప్రతిఫలమే దక్కుతుంది.
మనం ఓ పాత నేస్తాన్ని కలవబోతున్నాం.
పాత నేస్తాన్నా?
లెప్సిస్ పీనల్ కాలనీ
442 నంబర్ ఖైదీ, పైకి లేయ్!
లేయ్!
ఆగు!
429 నంబర్ ఖైదీని వదిలేయ్, 713 నంబర్ ఖైదీ.
ఒక్క నిమిషం ఓపిక పట్టు. అతని కోటాను అతను పూర్తి చేస్తాడు.
అతను ఇలా కావాలని చేయట్లేదు.
పని చేయగల సత్తా ఇంకా ఇతనిలో ఉంది.
బెల్ రియోస్.
డెమెర్జల్.
నేను ఒక ఆఫరుతో వచ్చా.
మహారాజుకు 20వ బలగం యొక్క వీరుడు కావాలి.
కొన్ని యుద్ధాలు చేయాల్సిన పనుంది.
- ఎక్కడ? - అంచు భాగంలో.
ముందు నోర్మానిక్ సెక్టారులో ఉన్న సివెన్నా గ్రహంలో ప్రారంభించాలి.
ఒక కొత్త శత్రువు పుట్టుకొచ్చాడు.
సివెన్నా మారుమూల ఉన్న, ఎందుకూ పనికిరాని చోటు.
ఇక్కడ ఉన్న ఒకరు ఆ మాటలు అన్నారు.
మిషన్ పూర్తి చేయ్, స్వేచ్ఛ లభిస్తుంది.
ఎందుకంత బంపర్ ఆఫర్?
- నువ్వు ఒప్పుకోవని పగటి రాజు భావించాడు. - హా. అతని భావన నిజమే.
అతని నాయకత్వంలో స్థిరత్వం కానీ, ఆలోచన కానీ ఉండదు.
అది నీకు మేలే కదా?
వీరి స్వేచ్ఛ కూడా కావాలి నాకు.
ఇంకో విషయం, ఈ షరతులన్నీ నేను నీతో రావడానికి కాదు.
నీతో మాట్లాడటానికే ఈ షరతులన్నీ.
నీ తోటి నావికులకు సురక్షితమైన మార్గాన్ని కోరావు, అందుకే నిన్ను లెప్సిస్ కి పంపించారు.
మళ్లీ అదే తప్పు చేసి ఇక్కడే ఉండిపోతావా?
వారికి స్వేచ్ఛ ఇవ్వాలి.
స్వేచ్ఛ కష్టం.
సుదీర్ఘ కాలం పాటు విరామాలు, మెరుగైన సామాగ్రి, వైద్య సదుపాయాలు కల్పించబడతాయి.
సరే.
ఇప్పుడు నేను మళ్లీ ఇక్కడికి రావాలా, లేదా అనేదాని గురించి మాట్లాడుకుందాం.
నాకు స్వయంప్రతిపత్తి కావాలి.
మహారాజు మధ్యలో వేలు పెట్టకూడదు.
అదే ప్లాన్.
నా వెంటే రా.
తూర్పుకు తిరిగి దండం పెట్టమని మహారాజుకు చెప్పు.
రాను అని నువ్వంటే ఓ పని చేయమని నన్ను ఆదేశించారు.
చావంటే నాకు భయం లేదు.
అందుకే మాకు నువ్వు కావాలి.
నిన్ను ఎలా ఒప్పించాలో నాకు తెలుసు.
గ్లేవన్ కర్.
ఆరేళ్ల క్రిందటే నా భర్తకి మహారాజు మరణ శిక్ష వేశాడు.
అతడిని చంపేశారని నీకు చెప్పారు.
అది కూడా నీ శిక్షలో భాగమే.
నువ్వు అబద్ధాలు చెప్తున్నావు.
మహారాజే నీకు వివరిస్తాడు.
అంతా సవ్యంగా జరిగితే, నీ భర్తని నువ్వు చూస్తావు.
ఆశ అనేది బాధాకరంగానే ఉంటుంది.
నువ్వు ఆశ పెట్టుకోనక్కర్లేదు.
నాతో రా చాలు.
మనం వెళ్లాల్సిన చోటు, ఈ తలుపుకు అవతల వైపు ఉంటుంది.
తలుపులు అంటే కీళ్లు, గడిలు ఉండాలి.
ఇది గోడ.
గోడను తెరువు, తలుపు అయిపోతుంది.
ఇసుక మీద నడుస్తూ రావడం
ఎంత కష్టపడటానికైతే సిద్ధమయ్యావో, అంత కష్టంగా నీకు అనిపించలేదనే ఆశిస్తున్నా.
నాకు మీరు ఎవరో తెలుసు.
మీ ముఖాన్ని చిత్రాలలో చూశాను... ఆ మాట్లాడే విధానం కూడా నాకు సుపరిచితమే.
మీరు కాలె, కానీ...
మీరు ఎన్నో శతాబ్దాల క్రితమే చనిపోయారు కదా. మరి ఇలా ప్రాణంతో ఎలా ఉన్నారు?
మనం మళ్లీ కలుసుకున్నప్పుడు దాని గురించి మాట్లాడుకుందాంలే.
ఒకవేళ భవిష్యత్తులో మనం కలుసుకొనే అవకాశం వస్తే.
నువ్వు వెళ్లిపో.
అలా అంటావేంటి!
రేడియంట్ నుండి దూరంగా ఉండలేను అని అన్నావు కదా.
సంపూర్ణ డిజిటల్ స్వరూపానికి ఏం కాకుండా ఎలా చూసుకోవాలో నాకు తెలుసు.
- అతను నెట్టుకురాగలడు. - నెట్టుకురాగలగడం ఏంటి?
తర్వాత ఏం జరగబోతుందో నాకు తెలీదు. కాబట్టి మనం తుది వీడ్కోలు చెప్పుకుంటే మేలేమో.
ఆరు గంటల్లో నేను రాకపోతే, మీరు వెళ్లిపోండి.
బెగ్గర్ నియంత్రణని ఎప్పుడో శాల్వార్ కి బదిలీ చేసేశాను.
ఆగు, వెళ్లిపోకు!
అయ్యో!
కొరెల్ వసేలియన్ రిఫ్ట్
దీన్ని పరిశీలించమని మిమ్మల్ని కోరడం జరిగింది.
మహా వర్తకుడు పోన్యెట్స్ మీతో మాట్లాడటానికి సిద్ధంగా ఉన్నాడు, సర్.
కమ్యూనికేషన్స్ వ్యవస్థని ప్రారంభించండి.
కొమ్డోర్ ఆర్గో, నా నమస్కారములు స్వీకరించండి.
మీకు హృదయపూర్వక ధన్యవాదాలు.
మీతో మాట్లాడే అవకాశం కల్పించినందుకు ధన్యవాదాలు.
పోన్యెట్స్, మీలాంటి వాళ్ల గురించి మాకు బాగా తెలుసు.
మతంతో జోడించబడిన ఏ వ్యాపార లావాదేవీని కూడా నా జనాలు అంగీకరించరు.
లేదు. నేను మహా వర్తకుడిని. డబ్బే నా మతం, ఇంకా...
కొమ్డోర్?
ఒక్క నిమిషం ఆగు.
ఇతను పోన్యెట్స్ కాదు.
అతను హోబర్ మాలో, పరమ కేటుగాడు.
ఫోర్సర్, అతను నాకు ఒక పనికిరాని పరికరాన్ని అమ్మాలని చూస్తున్నాడని నాకు తెలుసు.
అదీగాక దానికి మన ఖజానాలో సగం అడుగుతాడు చూడు.
వాడితో మంచిగా మాట్లాడుతూనే వాడొక మోసగాడని అందరికీ తెలిసేలా చేస్తాను.
ఏం చేయాలో నాకు తెలుసు.
నేనొక మోసగాడినని మీ ఫోర్సర్ చెబుతోందా?
అవును, తను అన్నది నిజమే. వ్యాపారం చేసేవారందరూ మోసగాళ్లే మరి.
కానీ, ఓ మహాశయా, మోసగాడికి కూడా ఒక అద్భుతమైన తారసపడవచ్చు కదా.
నీ ఆత్మవిశ్వాసం చూస్తే ముచ్చటేస్తుంది, పోన్యెట్స్.
సరే మరి.
నీ అద్భుతమేంటో చూపించు.
దీన్ని తారుమారు పరికరం అంటారు.
కొరెల్ నేత్రం అంటే మీకు ఎంత ఇష్టమో, దీనిపై కూడా మీరు అంతే ఇష్టం పెంచుకుంటారన్న నమ్మకం నాకు ఉంది.
అది మామూలుగానే ఉందే.
"తారుమారు" అనే పదాన్ని మేమెప్పుడూ వినలేదు.
చదరంగ ఆటలో తప్ప.
సరిగ్గా చెప్పారు.
అవును, రాజు, ఏనుగు చదరంగంలో తమ స్థానాలు మార్చుకుంటాయి కదా, ఆ ట్రిక్ పేరే దీనికి పెట్టడం జరిగింది.
క్వాంటమ్ ఎంట్యాంగెల్మెంట్ పై పని చేస్తున్న ఒక శాస్త్రవేత్త,
ఒక జీవిని సుదూర దూరాలకు తరలించగల పద్ధతిని
అనుకోకుండా కనిపెట్టేశాడు,
కాకపోతే, ఆ జీవికి ఎంత ద్రవ్యరాశి అయితే ఉంటుందో, అవతలి వ్యక్తికి కూడా ఇంచుమించుగా
అంతే ద్రవ్యరాశి ఉండాలి.
ఇది నీ చేతికి ఎలా వచ్చింది?
ఆ శాస్త్రవేత్త తన ప్లాన్స్ ని మహారాజుకు ఇవ్వడానికి నిరాకరించాడు.
దాన్ని చెడు పనులకు వాడతారేమో అని ఆమె భయపడింది.
అంటే, పౌర నివాస ప్రాంతాలలోకి సాయుధ సైనికులకు పంపడం.
ఖైదీలలోకి బాంబులు పెట్టేసి, రాజకీయ ప్రచారాల మధ్యలోకి
వారిని తరలించడం.
- చాలా దారుణమైన పనులవి. - అవును.
మీలాంటి ధర్మాత్ముడే
దీన్ని సరైన విధంగా ఉపయోగించగలరని మీ వద్దకు తీసుకొచ్చాను.
కానీ అది వాడటం క్షేమమేనా?
కొరెల్ లో, మేము చాలా భయంకరమైన కథలు విన్నాం,
ఒక గ్రహం నుండి మరో గ్రహానికి టెలిపోర్ట్ చేయబడిన మనుషులు నరకయాతన అనుభవిస్తూ చనిపోయారని.
లేదు, అదేం లేదు. కంగారుపడనక్కర్లేదు, కొమ్డోర్, సరేనా?
శరీరంలోని బయోఎలక్ట్రికల్ ఫీల్డులో ఉండేదంతా కూడా
టెలిపోర్ట్ అవుతుంది.
కాబట్టి, శరీరం బయటే ఉండే వస్తువులే తరలింపబడవు.
బట్టల వంటివి.
అంటే నగ్నంగా టెలిపోర్ట్ అవుతారా?
కాదు.
టెలిపోర్ట్ అయ్యే వ్యక్తికి అవతలి వ్యక్తి బట్టలు ఉంటాయి కదా.
- అలాగా. - నా దగ్గర ప్రధాన బ్రేస్ లెట్ ఉంది,
నా నౌక బయట ఉండే అసిస్టెంట్ దగ్గర
మీ దగ్గర ఉన్న బ్రేస్ లెట్ లాంటిదే ఉంది.
నువ్వు మోసగించే అవకాశం ఉంది.
అవునవును.
మనకి ఎదురయ్యేదాకా అన్నీ మోసాలే.
ఎలాగూ ఒక బ్రేస్ లెట్ ని పంపావు కదా, దాన్నే వాడు మరి.
ఏమన్నారు? నేను...
క్షేమంగా వాడవచ్చని అన్నావు కదా...
- కాబట్టి నన్ను టెలిపోర్ట్ చేయ్. - అంటే... అలా నేను చేయలేను.
రాజులకు, సామాన్య పౌరులకు మధ్య టెలిపోర్టింగ్ చేయకూడదని నియమాలు ఉన్నాయి.
ఈసారికి వాటిని రద్దు చేస్తున్నాను. చేయ్, లేదంటే నీ తల నరికి గుమ్మానికి వేలాడదీయిస్తా.
మీరు మరీ బలవంత పెట్టేస్తున్నారు.
కొరెల్ ప్రజలారా, మీకు వందనాలు.
- దీనికి నీకు ఎంత కావాలి? - ఇప్పటికే ఆలస్యమైపోయింది.
నేను మనస్సు మార్చేసుకున్నా.
ఫోర్సర్.
వాడు కొరెల్ నేత్రాన్ని దొంగిలించాడు.
అయ్యయ్యో.
హోబర్ మాలో, నిన్ను అరెస్ట్ చేస్తున్నాం.
మాలో, వజ్రాలను మింగేశావే.
హా. నా బయోఎలక్ట్రికల్ ఫీల్డులో ఉండాలి కదా.
హేయ్, హేయ్. దాని విషయంలో జాగ్రత్త.
అది చాలా అరుదైన ప్రాచీన వైన్.
వీడి నుండి ఆ పరికరాన్ని తీసేయండి.
నేను తీయనా?
విచారణ తర్వాత ఆ వైన్ నా దగ్గర ఉండాలి.
విచారణ ఏం లేదమ్మా.
నీకు మరణశిక్డ విధించమని కొమ్డోర్ ఆర్గో ఆదేశించేశాడు.
నువ్వు బాగా తయారయ్యావని నాకు అనిపించినప్పుడు మహారాజు దగ్గరికి తీసుకువెళ్తాను.
లేదు.
పగటి రాజుని నేను ఇలాగే కలుస్తాను.
నన్ను ఇలా మార్చింది అతనే.
థ్యాంక్యూ, మహారాజా.
లెప్సిస్ నుండి విడిపించినందుకు కృతజ్ఞతలు.
హా, నీ వాలకం చూస్తుంటే తెలుస్తోందిలే.
డెమెర్జల్ గారి పుణ్యమా అని నువ్వు బయటపడ్డావు, నా వల్ల కాదు.
నిన్ను ఇక్కడికి తీసుకువచ్చిన వాహనం, మళ్లీ నిన్ను వెనక్కి కూడా తీసుకెళ్లగలదు.
గ్లేవన్ ఇంకా బతికే ఉన్నాడని డెమెర్జల్ గారు అన్నారు.
- గ్లేవన్... - ఆటలు ఆడవద్దు.
అతను ఆ తలుపు వెనుక ఉన్నాడు.
మన మాటలయ్యాకనే నువ్వు అతడిని కలుసుకోవడం జరిగేది.
మన సంభాషణ నాకు నచ్చితే, నువ్వు అతడిని ప్రాణాలతో చూడగలవు.
- మిషన్ ఏంటి? - నిఘా.
- సివెన్నాలో మనకి ఒక ఇన్ఫార్మర్ ఉన్నాడు. - అది గూఢచారి పని.
సివెన్నా వల్ల సైనికపరంగా మనకు ఏ ముప్పూ లేదు.
ఎడారి మొక్కలని వారు ఆయుధాలుగా మలిచే ప్రయత్నం చేస్తే తప్ప.
కాబట్టి, మీ అసలైన ఆందోళన ఏంటో చెప్పండి.
సుమారుగా వందేళ్ల క్రితం, నువ్వు ఎక్కడైతే నిలబడున్నావో, అక్కడే హారి సెల్డన్ అనే వ్యక్తి కూడా నిలబడ్డాడు.
అతను ఫౌండేషన్ ని ఏర్పాటు చేస్తానని, దాని ద్వారా
భవిష్యత్తును ఊహించి చెప్పి, రాబోయే చీకటి యుగాన్ని తగ్గిస్తానని చెప్పాడు.
అతని మనుషులకు తగినంత సమయాన్ని ఇవ్వడంతో పాటు, వారిని దూరంగా ఉంచాలని అతని సాకు అని నా అభిప్రాయం.
ప్రస్తుతం, అతని అనుచరులు అతడిని ఒక దేవుడిలా కొలుస్తున్నారు,
సామ్రాజ్యం అంచున ఉండే లోకాలను వారి వైపుకు తిప్పుకుంటున్నారు.
ఫౌండేషన్ వల్ల నాకేమైనా ముప్పు ఉందో లేదో నువ్వు కనిపెట్టి నాకు చెప్పాలి.
వాళ్లు భవిష్యత్తును ఊచించి చెప్పగలరా?
ఆ విషయం కూడా నువ్వు కనిపిట్టాలి.
వెట్టిచాకిరీ వల్ల ఇతని సామర్థ్యాలు తగ్గిపోయాయి.
అతడిని తీసుకెళ్లిపోండి.
ఇతని భర్తని చంపేయండి.
`నేను ముక్కుసూటిగా మాట్లాడవచ్చా, మహారాజా?
అలాగే ఏకాంతంగా కూడా.
కేవలం మనిద్దరమేనా?
అలాగే.
సోదరులారా, మీరు కూడా.
- చెప్పు. - నువ్వు సన్నాసివి.
నన్ను ఇక్కడికి చంపడానికే పిలిపించి ఉంటే, అంత కంటే వెర్రితనం ఇంకోటి ఉండదు.
యుద్ధంలో నా ఆదేశాలను ధిక్కరించి, నన్ను అవమానించావు.
ఒక మామూలు మనిషి దాన్ని భరించగలడేమో, మహారాజు అయితే అస్సలు సహించడు.
మహారాజుకు గౌరవం ముఖ్యం, అది జీవితాంతం చూపించాల్సిన అవసరం ఉంది.
మహారాజుకు గౌరవంతో పాటు గ్రహాల వ్యవస్థలు కూడా కావాలి.
ఫౌండేషన్ వాటిని గుంజుకుంటోందంటే,
అత్యంత సమర్థవంతమైన బలగం నీకు అవసరం అవుతుంది.
ఇరవయ్యో బలగం ఇప్పుడు నీది కాదు.
అలా అనుకోవడం నీ మూర్ఖత్వం.
నాపై నీకు కోపం, నిన్ను గౌరవించనందుకు కాదు కదా.
నా చర్య వల్ల నువ్వు దద్దమ్మవి అయ్యావు, అంతే కదా?
నువ్వు.
ఈ తొక్కలో సూట్ వేసుకున్న పోటుగాడిలా ఫీల్ అయిపోతుంటావు,
యుద్ధం జరిగే చోటు దరిదాపుల్లోకి కూడా రావు.
- నన్ను కొట్టాలనుకుంటున్నావా? - కొట్టడం కాదు.
నీ తల నరికేద్దాం అనుకుంటున్నా.
- మరి కానివ్వు! - నేను ప్రమాణం చేశాను, నువ్వు నా రాజువి.
- కొట్టు. - కొట్టలేను.
- నన్ను కొట్టు, లేదంటే నీ భర్తని చంపేస్తా. - ఇంకో ఆటనా?
నాకు ఏం సమాధానం కావాలంటావు? నువ్వు నన్ను కొట్టడం నాకు కావాలంటావా,
నువ్వు కొడితే, నీ భర్త పేరు చెప్పి నిన్ను నా గుప్పెట్లో ఉంచుకోవచ్చని నాకు తెలుస్తుంది,
లేదా నువ్వు కొట్టకుండా ఉండటం నాకు కావాలంటావా, అలా చేస్తే ఏం జరిగినా నన్ను కాపాడతావని నాకు తెలుస్తుంది.
ఒక పని చేస్తే నీకు కావలసినదంతా నీకు దక్కుతుంది.
ఇంకోటి చేస్తే, నీ భర్త చస్తాడు, నువ్వు మళ్లీ గనులకు వెళ్తావు.
నేను ప్రమాణం చేశాను.
నా రాజును నేను కొట్టను.
గ్లేవన్ ప్రాణాలు పోయినా పర్లేదా?
గత ఆరేళ్ళుగా నా భర్త చనిపోయాడన్న భావనలో బతికాను.
గ్లేవన్?
హా.
నేనే... నేనే.
బెల్?
వాళ్లు నన్ను ఇక్కడికి రమ్మంటే...
నువ్వు చనిపోయావేమో అనుకున్నాను.
నాకేం చెప్పారంటే...
నువ్వు చనిపోయావని చెప్పారు.
- ఆరేళ్ల క్రిందటే చెప్పారు. - బెల్, నీకు సందేశం పంపాలని ప్రయత్నించాను.
- ఆ పని చేస్తే నిన్ను చంపేస్తామని బెదిరించారు. - ఏం పర్వాలేదులే.
మరేం పర్వాలేదు, గ్లే.
ఈ చెత్త నాయాళ్లు.
మాటలు జాగ్రత్త.
మనం మళ్లీ వారి సర్వీసులో ఉన్నాం.
అదీగాక ఇది వాళ్ల కోటే.
సర్వీసులోనా?
సర్వీసులో ఉంటే జుట్టు అలా ఉండకూడదే.
వద్దు. నా...
నేను ఇంకా ఖైదీ నంబర్ 713నే.
చండాలంగా ఉన్నా.
నా పళ్లు...
తల నిండా పేలు ఉన్నాయి.
ఏం పర్వాలేదులే.
హేయ్.
నన్ను క్షమించు.
ఇప్పుడు చూడు, ఎలా ఉన్నావో!
హా.
ఇప్పుడు నాలా ఉన్నాను.
అతను చెప్పింది సరైన సమాధానమేనా?
ఏమో.
అతని కళ్లలోకి చూశా, బాగా దృఢ నిశ్చయమున్న వ్యక్తిలా అనిపించాడు.
మొదలుపెడుతున్నారమ్మా.
చంచలంగా కాకుండా స్థిరంగా ఉండేవాడిని కావాలనుకున్నావు అన్నమాట.
ఒక నిర్ణయాన్ని ఎంచుకొని దానికి కట్టుబడి ఉండేవారు. అది చాలా మంచి విధానం.
మంచి పాలసీ అంటే ఏంటి అనేదాన్ని, ఆలాగే ఆ జ్ఞాపకాన్ని కూడా నేను వదిలేశాను.
నువ్వు ఇక్కడ ఉండటం మా అదృష్టం.
నువ్వు బాగానే చేస్తున్నావు.
చక్కగా చేస్తున్నావు.
నువ్వు మహారాజువి.
కొనసాగించు.
చెప్తున్నా కదా, తను నిజమైన మనిషిలానే అనిపించింది.
కానీ అసలైన కాలె చనిపోయి చాలా శతాబ్దాలు అయింది.
ఆ గుహలో అతని చెంత ఉండేది ఎవరో కూడా అర్థమవ్వడం లేదు.
ఏదో తేడా కొడుతోంది.
ఈ గ్రహమే తేడాగా ఉంది.
కాసేపట్లో ఆరు గంటలు ముగిసిపోతాయి.
అప్పుడు మనం అతడిని వదిలేసి వెళ్లిపోదాం.
అదే సరైన పని కూడా.
అవును.
అతను హారి కాదు. కేవలం డిజిటల్ రూపం మాత్రమే.
అదీగాక, వందేళ్లు బందీగానే ఉన్నాడు కదా.
అంత ఏకాంతంగా ఉంటే ఎవరికైనా పిచ్చి పడుతుందని కూడా అతను అన్నాడు.
నువ్వు నచ్చజెప్పాల్సింది నాకు కాదు.
చూడు, ఇది హారి తాలుకు ఏ వెర్షనో ఏమో కానీ...
అతడిని చూస్తే నాకు భయమేస్తోంది.
ఇక మీ ఇద్దరూ ఒకే చోట ఉంటే...
గాల్, అతని వల్ల ఇంకాసేపు ఉంటే నువ్వు ఊపిరాడక చనిపోయి ఉండేదానివి.
దాన్ని నువ్వు ప్రోత్సహించావు కూడా.
కాబట్టి "ఇక్కడి నుండి వెళ్లిపోదాం పద" అని నువ్వంటే, నేను టక్కున ఆ పని చేసేస్తాను.
మరి?
కానీ నీకు కావాల్సింది అది కాదని నాకు అనిపిస్తోంది.
మీరిద్దరూ భలే ముచ్చటగా మాట్లాడుకుంటుంటారు.
అది నాకు అర్థం కాదు కూడా.
చూడు, నేనేం చెప్తున్నానంటే...
నీకు ఒప్పుకోవడం ఇష్టం లేదేమో కానీ, నువ్వు కూడా అతనిలాంటి దానివే.
నువ్వు చెప్పింది నిజమేనేమో.
ఒకప్పుడు అతనే నాకు ఆరాధ్య దైవం.
అతడిని తండ్రిలా భావించి, స్ఫూర్తిగా తీసుకోవాలని అనుకున్నాను.
హా, తల్లిదండ్రులతో అదే కదా సమస్య?
వారి ఆశలకు, అంచనాలకు పిల్లలు చేరుకోవడం కష్టమే.
మా నాన్న ఏమనేవాడంటే...
"సరైన పని చేయడానికి ముందూ వెనకా ఆలోచించకు," అని.
కాబట్టి నిన్ను నువ్వు ప్రశ్నించుకో, గాల్.
నువ్వు హారి స్థానంలో ఉండి, అతను నీ స్థానంలో ఉండుంటే, అతను ఏం చేసి ఉండేవాడు?
చెక్కేసేవాడు.
ఏం జరుగుతోంది అంటావు? సంబరాలా?
మొదటి ఖైదీని రాకాసి బల్లెంతో చంపేయండి.
కానివ్వండి! కానివ్వండి!
అదీ లెక్క!
తర్వాతి ఖైదీని తీసుకురండి!
రెండవ ఖైదీని తీసుకురండి.
- హోబర్ మాలో. - పోరా!
- అయ్య బాబోయ్!
రాకాసి బల్లెంతో చంపేయండి!
హోబర్ మాలో!
- హోబర్! - హలో.
అదీ లెక్క!
ఇప్పుడు నేను చాలా బిజీగా ఉన్నాను.
నోర్మూసుకోరా. నిన్ను విడిపిద్దామనే వచ్చాం. ఫౌండేషన్ కి నీతో పని ఉంది.
వాల్ట్ నిన్న తెరుచుకుంది. నువ్వు కావాలని అడిగింది.
పోలీ వెరిసోఫ్, ఎంత దరిద్రమైన టైమింగ్ స్వామీ నీది!
ఫోర్సర్ వాలిక్.
నీ ఉత్సాహాన్ని నీరుగార్చాలని నాకు లేదు,
కానీ ఒక పని పడింది, ఫౌండేషన్ కి నాతో ఏదో పని ఉందట.
కాబట్టి, నన్ను చంపకుండా వదిలేస్తే, ఆ పనేంటో చూస్తా.
మాట వినట్లెదు, పోలీ.
నువ్వు క్లెరిక్ తో పాటు వచ్చావా? మనోడు భలే కామెడీగా ఉన్నాడు కదా?
నాకు ఈ మరణ శిక్ష విధించేశారు, లేకపోతే నీకు చాలా కథలు చెప్పుండేవాడిని.
ఫోర్సర్ వాలిక్, దీన్ని నువ్వే రూపొందించావా?
చాలా బాగుంది. సౌకర్యంగా కూడా ఉంది.
మహారాజా,
హోబర్ తో వ్యక్తిగతంగా మాట్లాడే అవకాశం నాకు ఇవ్వండి,
మరణించే ముందు
అతనికి కొంచెం ధైర్యం ఇస్తాను.
మీరు ఆత్మకు శాంతి చేకూర్చేవారా?
ఫౌండేషన్ కు చెందిన క్లెరిక్ కదా మీరు?
ఆ శిక్షణే ఇచ్చారు మరి నాకు.
ప్రతీ మనిషి కూడా, తన పూర్వీకుల ఆత్మల చెంతకు చేరే ముందు, అందుకు సన్నద్దమ్మవాల్సి ఉంటుంది.
కానీ, మీరు హోబర్ ని అతను చనిపోయాక సిద్దపరచండి.
- రాకాసి బల్లెంతో చంపేయండి! - వద్దు! వద్దు!
దీన్ని వెంటనే ఆపేయండి!
గెలాక్టిక్ స్పిరిట్ నామమున, మేము లొంగిపోతున్నాం.
మహారాజా, మరణించాక మళ్లీ నన్ను పుట్టించడం సాధ్యం కాదు. ఏదోక...
కానీ ఇంకేదైనా మార్గం ఉందేమో ఓసారి ఆలోచించండి.
ఇక ఆలోచించేదేమీ లేదు.
కానీ చనిపోబోయే ముందు నువు ఇచ్చిన కానుకకి చాలా చాలా థ్యాంక్స్, వర్తక మహాశయా.
ఈ సాయంత్రం ఈ వైన్ తాగి పండగ చేస్కుంటా.
చనిపోయే ముందు ఏమైనా చెప్పాలనుకుంటే చెప్పేయరా.
కొరెల్ వాసులారా,
నేను బీదరికంలో పుట్టాను, జీవితంలో చాలా కష్టాలను అనుభవించాను.
కానీ నేను బాధపడాల్సింది నా గతం గురించి కాదు, నాకు దక్కకుండా చేస్తున్న భవిష్యత్తు గురించి.
నేను చేయలేని దాతృత్వ కార్యక్రమాల గురించి.
నేను ఎప్పటికీ కలుసుకోలేని...
కొత్తవారి గురించి.
స్నేహితులుగా చేసుకొనే అవకాశమున్న శత్రువుల గురించి.
కానీ ఇవేమీ జరగవు.
మరీ ఎక్కువ తెగువతో బతికేశాను, అది నాకు ఇప్పుడు అర్థమవుతోంది.
ఇక ఇప్పుడు నాకు చావు తప్ప అన్ని మార్గాలూ మూసుకుపోయాయి.
- ఇక చాలు! - ఇక నేను...
బల్లెంతో అతడిని చంపేయండి!
ఇంకా నేను చెప్పాల్సింది పూర్తి కాలేదు.
నేను చెప్పాల్సింది ఇంకా చాలా ఉంది...
హేయ్, హేయ్! ఏం జరుగుతోంది?
నన్ను లేపండి. నేను హోబర్ మాలోని కాదు.
అది కొమ్డోర్! బల్లాన్ని ఆపండి!
ఒరేయ్ హోబర్ మాలోగా!
మోసపాయారు, మహారాజా.
టెలిపోర్ట్ చేసేది బ్రేస్ లెట్ కాదు, ఈ నోడ్.
- పోలీ, నిన్ను కలవడం చాలా చాలా బాగుంది. - అతడిని అడ్డుకోండి!
వావ్. అతని ఆత్మ విశ్వాసానికి జోహార్లు.
మరీ దరిద్రుడిలా ఉన్నాడే.
- ఆ వాహనంలో ఎంత దూరం వెళ్లగలడు? - విమాన పోర్టులకు హెచ్చరికలు పంపండి!
మన దగ్గర వ్యోమనౌక ఉందని అతనికి తెలుసు. అతను దాన్ని దొంగిలించేస్తాడు.
స్పిరిట్ ని దొంగిలించేస్తాడు!
కానివ్వు, ఎగురు! ఎగురు!
కాంస్టన్ట్!
సుస్వాగతం. భలే కిక్కు వచ్చింది కదా? నాకు మీ వ్యక్తిగత యాక్సెస్ కోడ్లు కావాలి.
నువ్వు చట్టబద్ధం కాని ప్రాంతాలకు పోవాలంటే, అలా దీనిలో పోవడం కుదరదు.
ఏంటి? ఆలోపు వాళ్లు మనల్ని కాల్చి పారేస్తారు! కాబట్టి ఎక్కడికో దగ్గరికి వెళ్లడమే మేలు...
వాడిని నా దగ్గరికి రానివ్వవద్దు.
హలో.
దగ్గర్లోని గ్రహశకలంపై నన్ను వదిలేయండి.
- నువ్వు టర్మినస్ కి రావాలి. - నేను రాను.
దాన్ని అరవనివ్వకుండా చూసుకో! నేను నడిపే పనిలో ఉన్నాను.
ఎస్కేప్ పాడ్ లో చెక్కేద్దాం అనుకుంటున్నావా!
చూడు, నువ్వు మహిళవి కదా నిన్నేం చేయనని అనుకుంటున్నావేమో, నాకు అలాంటి...
అబ్బా. ఏంటది? ఏదో గుచ్చావు. కొంపదీసి అది...
ఏంటది...
అంతే.
మొత్తం కక్కేయ్.
నీకు కావాల్సినదంతా దక్కింది కదా.
మనం దూరంగా ఎక్కడికైనా వెళ్లిపోవచ్చు.
మహారాజు నీ పట్ల చాలా క్రూరంగా ప్రవర్తించాడు, బెల్.
నా పట్ల క్రూరంగానే ప్రవర్తించాడు.
అందుకే మనం పారిపోలేం.
బలహీనమైన రాజు వద్ద తప్పనిసరిగా బలవంతమైన సేనాధిపతి ఉండాలి.
అతనికి ఆ సేనాధిపతి అంటే భయం ఉంటుంది.
తిరుగుబాటు ఎప్పుడు జరుగుతుందా అని ఆలోచిస్తూనే ఉంటాడు.
నిన్ను అతను జైలుపాలు చేసింది, నువ్వేదో ఆదేశాన్ని ధిక్కరించావని కాదు,
నువ్వంటే అందరికీ అభిమానం అని.
ఏదైనా ఇప్పుడు అది అనవసరం.
నేనేమీ విప్లవకారుడిని కాదు, గ్లేవన్, అలా అని నమ్మకద్రోహం చేసే వాడిని కూడా కాదు.
మహారాజు పాలనలో ఉండే ఈ కోట్లాది జనులందరినీ...
మహారాజు చిత్తు కాగితంలా చూస్తాడు.
నేను అతనికి ముఖ్యం కాబట్టి, వాళ్లని కాపాడాల్సిన బాధ్యత నాదే, గ్లే.
- అందరినీ. - కానీ ఇప్పుడా?
బెల్, కోలుకోవడానికి నీకు సమయం కావాలి.
ఇంకా, మనం మళ్లీ పూర్తి స్థాయిలో ఏకమవ్వాడానికి, మనకి కూడా కొంత సమయం కావాలి.
ఏది ఏమైనా, నేను నీ పక్షానే ఉంటాను.
కానీ ఒకటి మాత్రం చెప్తాను,
మహారాజు కాలి చెప్పు కింద అణిగి ఉంటే, ఆ చెప్పు ముద్ర మన మీద ఖచ్చితంగా పడుతుంది.
అతను ఆ చెప్పు తీసినా కూడా, ఆ ముద్ర అంత తేలిగ్గా పోదు.
అయితే, ప్రతీ క్షణం నువ్వు నా పక్షానే ఉంటావు కదా?
నా ముఖంపై చెప్పు ముద్రలేవైనా ఉన్నాయేమో గమనిస్తూ.
అవి ఉండేది నీ ముఖంపై కాదు.
గమ్యస్థానం చేరుకుంటున్నాం. ల్యాండింగ్ కోసం సిద్ధంగా ఉండండి.
నా నిర్ణయానికి నేను కట్టుబడి ఉన్నా.
ఈ పగటి రాజు మహారాజుగా ఉన్నంత కాలం,
ఈ జనులందరి గురించి ఆలోచించి చెప్తున్నా,
అతనిపై ప్రతీకారం తీర్చుకునేంత పని నేను చేయలేను.
నువ్వు అలా అంటావని నేను ముందే ఊహించా, అందుకే దీన్ని నాతో పాటు తీసుకొచ్చాను.
జనరల్.
ఇక పనులు కానివ్వండి.
మీ నౌకలోకి సుస్వాగతం, జనరల్ రియోస్.
మళ్లీ వచ్చినందుకు చాలా ఆనందంగా ఉంది, షి-బెండ్స్-లైట్.
గ్రహంలో ఉండీ ఉండీ, అంతరిక్ష యాత్రలంటే ఎలా ఉంటాయో
మీరు మర్చిపోలేదనే ఆశిస్తున్నాను.
ఎందుకంటే, వాంతి చేసుకోవడానికని వాడే బ్యాగులను మేము తీసుకురాలేదు.
- నీ జోకులని మిస్ అయ్యాను, షి-బెండ్స్. - మీ చిరునవ్వు కూడా మిస్ అయ్యాను, జనరల్.
ఒపలెస్క్ గనుల్లో చాలా ఏళ్లు పని చేసి కూడా,
నా కోసం మీరు ఒక చిరు కానుకని కూడా తీసుకురాలేదు.
జోక్ చేస్తున్నా, జనరల్.
మా జాతి దాన్ని అదుపులో ఉంచుకోకపోతే, మహారాజు మమ్మల్ని సహించగలిగేవారు కాదు.
గెలాక్సీ అంచు ప్రాంతానికి నౌకని మళ్లించు.
ఆ ఆదేశాన్ని ఆలస్యం కాక ముందే ఉపసంహరించుకో.
జంప్ చేసే ప్రదేశాన్ని లాక్ చేశా.
ఇప్పుడు చేయగలిగిందేమీ లేదుగా.
అందరూ జంప్ స్టేషన్స్ కి రావాలి.
సరే. హారి లేకుండానే ద్వితీయ ఫౌండేషన్ ని నిర్మిద్దాం.
టేకాఫ్ లో కుదుపలు తప్పకపోవచ్చు,
హెచ్చరిక, గ్రహం ఉపరితలం పలచగా ఉంది.
- నీకేం కాలేదు కదా? - ఏం కాలేదు.
- దిగే నేలలో పట్టు లేదు. - సరే, థ్యాంక్స్.
మరేం పర్వాలేదు. మనం...
అయ్యయ్యో.
నిర్మానుష్యంగా ఉందంటే మనం ఒంటరిగా ఉన్నామని కాదు.
- ఇక్కడి నుండి బయటపడేయి! పద! - హా, ఆ ప్రయత్నంలోనే ఉన్నా!
చూసుకో, చూసుకో, చూసుకో!
కానివ్వు. కానివ్వు.
వచ్చేశాం. వచ్చేశాం.
అసలు ఏంటవి?
వాటి నుండి తప్పించుకున్నామా?
లేదు. అవి వెనక్కి వెళ్లిపోయాయి. వేరే జీవిని అవి గుర్తించినట్టు వెళ్లిపోతున్నాయి.
అది అసాధ్యం. ఇక్కడ మనం తప్ప జీవి అనేదే లేదు.
ఒక్క నిమిషం.
పరిశ్రమ స్థూపాలలో ఏదో జరుగుతున్నట్టు ప్రోబ్స్ గుర్తిస్తున్నాయి.
ఏంటి?
ఏదో జీవి ఉన్నట్టు.
బహుశా ఆ కాలె నిజంగానే బతికి ఉందేమో.
అక్కడ ఇంకేదో ఉంది.
ప్రోబ్స్ గుర్తించింది హారిని.
ఏంటి? అది అసాధ్యం.
చెప్తున్నా కదా. ప్రోబ్స్ గుర్తించింది అతడినే.
వెనక్కి తిప్పు.
కానీ అక్కడ దిగడానికి అనువైన చోటు లేదు.
చేతి మీద దించు.
ఎయిర్ లాక్ తెరువు.
నువ్వు ఇంకాస్త దగ్గరగా రావాలి!
ఇతనికి పల్స్ ఉంది, శాల్వార్.
ఇతను నిజంగానే బతికి ఉన్నాడు.
అసలు ఎవరు నువ్వు?
గాల్, త్వరగా రా. అవి పర్వతాన్నంతటినీ నాశనం చేసేస్తాయి.
స్పృహ తెచ్చుకో.
శాల్వార్, మమ్మల్ని లాగు! లాగు మమ్మల్ని!
తాడును గట్టిగా పట్టుకోండి!
హారి. హారి, లేయ్. లేయ్.
లేయ్.
నీకు దేహం ఎక్కడి నుండి వచ్చింది? అసలు ఇదెలా సాధ్యమైంది?
నాకు తెలీదు.
సబ్ టైటిళ్లను అనువదించినది: రాంప్రసాద్